Sin ta bayar da tallafin kayayyakin zamanantar da aikin gona ga Habasha
2019-08-17 15:14:17 cri
A jiya Juma'a gwamnatin kasar Sin ta bayar da taimakon kayayyakin aikin gona iri daban daban kimanin 136 ga kasar Habasha, a matsayin wani bangare na tallafin kasar Sin ga kasar Habasha domin bunkasa tattalin arzikin kasar ta fannin aikin gona.
A lokacin bikin mika tallafin, Tan Jian, jakadan Sin a kasar Habasha, ya bayyana cewa, tallafin kayayyakin da kasar Sin ta baiwa Habasha wani bangare ne na yunkurin tallafawa kasar Habashan domin zamanantar da fannin aikin gona.
Jakada Tan ya ce, taimakon da Sin ta baiwa Habasha wajen zamanantar da aikin gonar wani muhimmin bangare ne na hadin gwiwar bunkasa ci gaba tsakanin kasashen biyu.
Ministan aikin gonan kasar Habasha Oumer Hussien ya ce, tallafin sabbin kayayyakin aikin gonan da kasar Sin ta bayar wani bangare ne na yunkurin cimma burin gwamnatin Sin wajen tallafawa bunkasuwar tattalin arzikin kasar Habasha.
Hussien ya ce, shirin tallafin da kasar Sin ta baiwa fannin aikin gona ga kasar Habasha yana da matukar muhimmanci musamman ga bangarorin samar da horo, fasahar zamani, da kuma musayar kwarewa. (Ahmad Fagam)
v Habasha ta samu dala miliyan 142 daga yankin masana'antu da Sin ta gina a kasar, in ji wata jami'ar kasar 2019-08-09 10:58:35
v Yan sandan Habasha sun saki mutane 57 da aka tsare bisa zarginsu da hannu a yunkurin juyin mulki 2019-07-28 16:32:12
v Habasha ta kaddamar da sabon shirin inganta shigar da mata bangaren kimiyya da fasaha 2019-06-05 11:30:51
v Yankin masana'antu na kasar Habasha da Sin ke ginawa, ya ja hankalin manyan kamfanonin hada magunguna na duniya 2019-05-28 10:16:08